এই পতাকাটিতে তিনটি সমান অনুভূমিক ফিতে (উপর থেকে ক্রমান্বয়ে কালো, সাদা, এবং সবচেয়ে নিচে সবুজ) রয়েছে। এছাড়া পতাকার বাম পাশে (উত্তোলনের সময় খুটির দিকে) একটি লাল ত্রিভুজ তিনটি ফিতের উপর রয়েছে। এগুলো হচ্ছে প্যান আরব রং । পতাকাটি জর্ডান এবং পশ্চিম সাহারার পতাকাগুলির অনুরূপ। এই পতাকাগুলোর সবই আরব বিদ্রোহ (১৯১৬-১৯১৮) থেকে উসমানীয় শাসনের বিরুদ্ধে অনুপ্রেরণা জাগায়চ। আরব বিপ্লবের পতাকাটিতে ফিলিস্তিনের পতাকার একই গ্রাফিক রূপ ছিল, তবে রঙগুলি আলাদাভাবে সাজানো হয়েছিল (মাঝখানে না করে নীচে সাদা)।